ไม่รอช้า! DTAC จ่ายค่าคลื่น 1800 MHz งวดแรก 4.19 พันลบ. เรียบร้อยแล้ววันนี้
ไม่รอช้า! DTAC จ่ายค่าคลื่น 1800 MHz งวดแรก 4.19 พันลบ. เรียบร้อยแล้ววันนี้
19 พ.ย. 2561

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยว่า ตามที่บริษัท ดีแทค ไตรเน็ต จำกัด ซึ่งเป็นบริษัทย่อยของบริษัทฯ ได้เข้าร่วมประมูลใบอนุญาตให้ใช้คลื่นความถี่ย่าน 1800 MHz ซึ่งจัดขึ้นโดยสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เมื่อวันอาทิตย์ที่ 189 สิงหาคม 2561 และ กสทช. ได้มีมติเห็นชอบผลการประมูลให้ดีแทค ไตรเน็ต เป็นผู้ชนะการประมูลคลื่นความถี่จำนวน 1 ชุด ในแถบย่านความถี่ 1745-1750 คู่กับ 1840-1845 MHz คิดเป็นแถบความกว้าง 2 x 5 MHz ด้วยราคาประมูลรวมทั้งสิ้น 12,511 ล้านบาท นั้น
ล่าสุด ดีแทค ไตรเน็ต ได้ชำระเงินประมูลคลื่นความถี่ดังกล่าวในงวดที่ 1 จำนวน 4,193.385 ล้านบาท และดำเนินการตามเงื่อนไขการดำเนินการก่อนรับใบอนุญาตตามที่ กมทช. กำหนดเป็นที่เรียบร้อยแล้วในวันนี้ (19 พ.ย.61) โดยกสทช. จะพิจารณาออกใบอนุญาตให้ใช้คลื่นความถี่ย่าน 1800 MHz ให้แก่ดีแทค ไตรเน็ต ต่อไป